Da kontanthjælpsloftet trådte i kraft 1. oktober, faldt boligstøtten.

Flere boligforeninger forudså, at det ville føre til en stigning i antallet af folk, der ikke kunne betale deres husleje, ligesom man frygtede, at flere ville blive sat ud af deres lejligheder med fogedens hjælp.

Foreløbig har vand- og varmepenge dog reddet flere lejere, fortæller Henning Winther, der boligsocial medarbejder i Brabrand Boligforening i det vestlige Aarhus.

Det er penge, som de har betalt for meget i a conto og som de nu får tilbage.

Det er dog sandsynligvis en stakket frist.

- Vi ved, de er ramt, og til november tror jeg, det bliver mere tydeligt, siger han.

Læs også : Mange kontanthjælpsmodtagere kæmper om samme stilling

Hvis man skaffer sig et arbejde, kan man få mere i boligstøtte. Det kan kompensere for boligstøtten, som er blevet beskåret på grund af det nye kontanthjælpsloft.

Hos Brabrand Boligforening har 60 kontanthjælpsmodtagere selv henvendt sig direkte til boligforeningen for at få hjælp til at finde arbejde, så de undgår at blive ramt af det nye kontanthjælpsloft.

- Det er meget usædvanligt, siger Henning Winther.

Brabrand Boligforening har i flere uger lavet opsøgende arbejde for at skaffe småjob til kontanthjælpsmodtagere.